یاخشی باخ هریانا، جانا، آل اورنک دونیادان
دوز باخسان قوجییه گوررسن کی سولموش حیات
آنادان اولاندا کورپه دن جیهنه، های چیخار
کورپه نی آغلاتماخدان دونیایا دولموش حیات
کورپه آغلایاندا ایلک کره، دونیا دیرمیش
ایلک کره اینسانی تاپدالامیش دویموش حیات
دیلیوه گتیرمه پیس سوزی دینمه دانیشما
بیلمیسن نه قاری قوجالاری سویموش حیات
یاتاندا گوررسن اینسانلاری قارا باسیر
گننن،اوزاخدان باخان دییر بس گویموش حیات
ایکی گوزوم ایر تاپدالاسان نعمت لری
اوچاغدادیر گوزوم پوفله ممیش سونموش حیات
شوکر ایله ساغلیغیوا، اییلیب دوزلمه یه
اوندا بیلرسن کی آرامادان بولموش حیات
کونلوم جانیوی، یاریوی گوزلتمه بیر کره
یار گوزون گورسن ایر، جانیوا قونموش حیات
چوخ دانیشما چوخ آلیشما، قاریشما بیر کسه
سیرریلار اوزسه سودا، بولاننیخ اولموش حیات
هم حیات وارمیش، هم اولوم، ایکیسینن دونوم
بو جاندا نهنگ دونیا، نه ایچی بوش موش حیات
بیری اولور، بیری اولور، دونور یولا بیری
اشیدن، گوزل گوزوم، گوزلنیز مزموش حیات
احد اوزووه سن باش قاتمیسان عوموربویی
بیلمیسن کی دونیادا، چیچک لر یولموش حیات
یازیلمیش:8 تیر 1390 –29jun 2011
سات:09:30 ولیعصر- لیدای جدید
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab zsm_Latn urd_Arab